text: Tre pælesiddere holdt ud i 96 timer og tjente hver 18.300 kroner
  19 august 2019 kl. 08.30
  96 timer i regn, rusk og en smule sol klarede tre af fire deltagere i årets pælesidnings-konkurrence i Juelsminde.
  Fire lange døgn - eller 96 timer - blev det til på pælene for Johannes Wendorff Skjøt, 24 år, København, Simon Havbæk Thomasen, 23 år, Juelsminde og Simon Johannsen, 22 år, Odense.
  Det indbringer i runde tal 18.300 kroner til hver - eller en timeløn på 190 kroner. Præmiepuljen var på næsten 55.000 kroner, da konkurrencen sluttede søndag eftermiddag klokken 17.
  Den fjerde deltager, 32-årige Kristina Iversen fra Vejle, opgav efter 33 timer på pælen.
  Deltagerne skal sidde på deres pæl både nat og dag. Her skal de sove, maden bringes ud med båd, og det samme gør bækken til toiletbesøg.
  Pælesidnings-konkurrencen er populær attraktion ved havnefesten Fest i Hvalen, som i år fandste sted for 24. gang.
  Herunder kan afslutningen ses på Facebook:
  
  